***Проект!***

**ДОГОВОР ЗА ДОСТАВКА**

**НА СПЕЦИАЛИЗИРАН АВТОМОБИЛ (УПОТРЕБЯВАН)**

**ЗА СМЕТОСЪБИРАНЕ И СМЕТОИЗВОЗВАНЕ**

**№………………..**

 Днес, ……… 2017 г., в гр. Шабла, между:

1. **ОБЩИНА ШАБЛА,** с адрес: гр. Шабла, ул.„Равно поле” № 35, с ЕИК 000852957, ИД № по ДДС BG 000852957 представлявана от Мариян Жечев – Кмет на община Шабла и Ани Хараламбиева – началник отдел “Счетоводство“, наричани за краткост **ВЪЗЛОЖИТЕЛ**, от една страна,

и

1. **„………………………." ……**, със седалище и адрес на управление: гр. ……………., ул.”…………………….” № ……., ЕИК ………….., ИД № по ДДС: ВG ……………. представлявано от ……………… - Управител, наричано по- долу за краткост **ИЗПЪЛНИТЕЛ** от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112 от ЗОП и Решение № …./…….2017 г. на Кмета на Община Шабла за класиране на участниците и определяне на изпълнител в процедура за възлагане на обществена поръчка чрез Публично състезание с предмет: „Доставка чрез покупка на специализиран автомобил (употребяван) за сметосъбиране и сметоизвозване за нуждите на община Шабла.“, открита с Решение № РД-04-……./…….2017г. на Кмета на община Шабла, уникален № 00997-2017-……….. в РОП, се сключи настоящия договор за следното:

|  |
| --- |
| **І. ПРЕДМЕТ НА ДОГОВОРА** |
| **Член 1. Предмет** (1.1) Възложителят възлага, а Изпълнителят приема да извърши доставка на сметосъбираща и сметоизвозваща техника, представляваща употребяван специализиран автомобил, съгласно Техническата спецификация на Възложителя, (Приложениe №1) и детайлно описани в Техническото и Ценово предложение на Изпълнителя (Приложения № 2 и 3), неразделна част от Договора и в съответствие с изискванията на настоящия Договор. (1.2) Видът, техническите данни и характеристики на употребявания специализиран автомобил, които следва да достави Изпълнителят са подробно посочени в Техническата спецификация на Възложителя, (Приложения № 1) и в Техническото предложение на Изпълнителя (Приложения № **2**), представляващи неразделна част от настоящия Договор. **II. ЦЕНА И НАЧИН НА ПЛАЩАНЕ****Член 2. Цена**(2.1) За изпълнението на предмета на Договора, Възложителят се задължава да заплати на Изпълнителя обща цена в размер на …………… лева без ДДС (*с думи*:…..) и …………….. лева (*с думи*: ………. лева) с включен ДДС, съгласно Ценовото му предложение (Приложения № 3), неразделна част от настоящия Договор.(2.2) Цената по алинея 2.1 е образувана както следва:(2.3) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за придобиване, съответно прехвърляне на правото на собственост върху употребявания специализиран автомобил на Възложителя, за доставка на употребявания специализиран автомобил, за транспортиране на употребявания специализиран автомобил до мястото за доставка, за заплащане на продуктова такса (екотакса), всички разходи за извършване на гаранционна поддръжка в срока на гаранцията (за труд, резервни части и консумативи), както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя, както и разходите, свързани с регистрация на автомобила в КАТ. (2.4) Предметът на настоящия Договор, включително посочената цена не включват извършването от Изпълнителя и разходите за гаранционно (сервизно) обслужване на автомобилите по време на гаранционния срок, които са за сметка на и се организират от Възложителя. Възложителят потвърждава, че е запознат с факта, че гаранционното обслужване в срока по гаранцията и съгласно правилата на доставчика, посочени в Техническото предложения на Изпълнителя е необходимо условие за валидността на гаранцията на производителя за недостатъци, повреди и дефекти през гаранционния срок. (2.5) Посочените в настоящия Договор цени са крайни и остават непроменени за срока на действието му.**Член 3. Начин на плащане** (3.1.) Заплащането се извършва въз основа на представена фактура от страна на изпълнителя и приемо - предавателен протокол, подписан от законните/упълномощени представители на Изпълнителя и Възложителя. Не се дължи авансово или междинно плащане.(3.2.) Дължимата от Възложителя сума се заплаща на Изпълнителя по банков път в 30 дневен срок след подписване на **протокол за регистрация** по алинея (5.10).(3.3.) Плащането се извършва в български левове, с платежно нареждане по следната банкова сметка, посочена от Изпълнителя: BIC:……………………………………………IBAN:………………………………………….БАНКА:………………………………………..(3.4.)Изпълнителят е длъжен да уведоми писмено Възложителя за всички последващи промени по алинея (3.3.) в три дневен срок от момента на промяната. В случай, че Изпълнителят не уведоми Възложителя в този срок, счита се че плащанията са надлежно извършени.(3.5) За дата на плащането, се счита датата на заверяване на банковата сметка на Изпълнителя със съответната дължима сума.**III. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА****Член 4.Срокове и място на доставка**(4.1) Настоящият Договор влиза в сила от датата на получаване на възлагателно писмо от страна на Възложителя. Срокът на настоящия Договор изтича след изтичането на гаранционния срок на специализирания автомобил, предмет на Договора, посочен в алинея (4.3) и удовлетворяването на всички претенции на Възложителя, свързани с гаранционната отговорност на Изпълнителя.(4.2) Срокът за доставката на специализирания автомобил е до ……… календарни дни, считано от датата на получаване на Възлагателно писмо от страна на Възложителя.(4.3) Гаранционният срок на специализирания автомобил е ………. месеци, считано от **протокол за регистрация по алинея (5.10.)**.(4.4) Мястото на доставка на автомобилите е в гр. Шабла,ул. „Равно поле“ № 35, общ.Шабла. **Член 5. Условия на доставка**(5.1) Изпълнителят се задължава да достави и предаде на Възложителя специализирания автомобил, предмет на доставка, окомплектован както следва:1. оборудван с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);
2. окомплектован, съгласно изискванията на производителя, с комплект ключове, резервна гума, комплект инструменти за смяна на гуми и др.;
3. с извършен предпродажбен сервиз;
4. зареден с всички необходими за експлоатацията му течности и материали;
5. с необходимите за регистрацията им документи, включително документи за платени данъци, мита, такси, фактури и приемо-предавателни протоколи;
6. сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;
7. с инструкция за експлоатация на български език, както и документация, съдържаща препоръки за правилна експлоатация;
8. други документи и аксесоари, изискващи се съгласно условията на поръчката и офертата на Изпълнителя;
9. технически обслужен със сменени масла, филтри и консумативи;
10. нови гуми.

(5.2) При доставката на специализирания автомобил, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договора, номер на шаси, модел, марка и кубатура на автомобила.(5.3) Доставката и предаването/получаването на автомобила се удостоверява с подписване в два екземпляра на двустранен приемо-предавателен протокол от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинея(5.1) и (5.2) и съответствие на автомобила с техническите характеристики, представени в Техническото предложение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), номер на шаси на специализирания автомобил, предмет на доставка. Проектът на Приемо-предавателен протокол се изготвя от Изпълнителя. (5.4) Изпълнителят уведомява Възложителя писмено в срок от **3 (три) дни** предварително за конкретната дата и час, на които ще се изпълнява доставката. При предаването на специализирания автомобил, Изпълнителят осигурява на Възложителя необходимото според обстоятелствата време да го прегледа за Несъответствия, като същото не може да надвишава **10 (десет) дни.**(5.5) При констатиране на явни Несъответствия, по смисъла на алинея (5.6) на доставеният употребяван специализиран автомобил, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (5.6). След отстраняване на Несъответствията, Страните подписват двустранен Приемо-предавателен протокол за приемане на доставката. (5.6) При „**Несъответствия**“ (явни или скрити дефекти, липси, недостатъци, несъответствия на специализирания автомобил с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на специализирания автомобил и документите в съответствие с алинея (5.1) и (5.2) се прилага някоя от следните варианти: (i) Изпълнителят заменя специализирания автомобил или частта с Несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя и Несъответствието е открито преди регистрацията на автомобила в КАТ, в случаите при които се налага замяна на специализирания автомобил; или (ii) Изпълнителят отстранява Несъответствието в срок и по ред посочени в констативния протокол и/или съобразно гаранционните условия; или (iii) цената по Договора се намалява съответно от цената на специализирания автомобил или частта с Несъответствия, ако това не води до промяна в предмета на поръчката или със сумата на разходите за отстраняване на Несъответствието. (5.7) В случай че Несъответствието на доставения специализирания автомобил е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай че Изпълнителят забави доставката на специализирания автомобил или отстраняването на Несъответствията с повече от **20 (двадесет) дни**, от предвидения срок за доставка в алинея (4.2) или за регистрация в КАТ, посочен в алинея (5.10), съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции. Страните се споразумяват изрично, че прилагането на варианта по алинея (5.6), точка (i), а именно – замяна на несъответстващия специализирания автомобил с нов по отношение на специализирания автомобил с Несъответствия, може да бъде извършено само до подписване на Приемо-предавателния протокол по алинея (5.3) или (5.5) и преди регистрация на специализирания автомобил в КАТ.(5.8) Подписването на приемо-предавателния протокол по алинея (5.3) или алинея (5.5) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на специализирания автомобил или на Несъответствия, проявили се в рамките на гаранционния срок. Приемането на доставката на специализирания автомобил с Приемо-предавателния протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.(5.9) В случаите на Несъответствия, посочени в констативния протокол по алинея (5.5), Възложителят не дължи заплащане на цената по доставката преди отстраняването им и изпълненията на останалите условия за плащане, предвидени в Договора. (5.10) Изпълнителят се задължава да регистрира специализирания автомобил в КАТ, в срок до **14 (четиринадесет) календарни дни**, считано от датата на подписване на приемо-предавателния протокол по алинея (5.3), респективно по алинея (5.5). Възложителят получава окомплектования специализирания автомобил в съответствие с алинея (5.1) и (5.2), заедно със съответните документи, веднага след регистрацията им, което се отразява в **протокол за регистрация**, подписан от Възложителя и Изпълнителя или упълномощени от тях лица, като плащането на цената по алинея (3.2.) следва да бъде извършено в срок до 30 календарни дни след подписването на протокола по настоящата алинея (5.10).(5.11) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.**Член 6. Преминаване на собствеността и риска**(6.1)Собствеността и риска от случайно повреждане или погиване върху специализирания автомобил, предмет на доставка преминава от Изпълнителя върху Възложителя от датата на приемането им, вписана в Приемо-предавателния протокол по алинея (5.3), респективно по алинея (5.5). (6.2) В случай че условията на поръчката изискват регистрация на специализирания автомобил в КАТ, рискът от случайно повреждане или погиване на специализирания автомобил, преминава върху Възложителя при предаването на владението върху тях на Възложителя и подписването на протокола за регистрация по алинея (5.10). **IV. ПРАВА И ЗАДЪЛЖЕНИЯ НА ИЗПЪЛНИТЕЛЯ****Член 7.** (7.1) Изпълнителят се задължава да достави специализирания автомобил, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектован съгласно изискванията на настоящия Договори придружен със съответните документи, както и да прехвърли собствеността на Възложителя.(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя. (7.3) Изпълнителят се задължава да подготви необходимите документи, за регистрация на специализирания автомобил в КАТ, и да гo регистрира от името на Възложителя, при условията и сроковете, посочени в този Договор и изискващи се от компетентните органи. (7.4) Изпълнителят се задължава да предаде специализирания автомобил на Възложителя след регистрацията им в КАТ, като в периода от подписване на приемо-предавателния протокол по алинея (5.3), респективно по алинея (5.5) до приемането им от Възложителя с протокол за регистрация по алинея (5.10), се задължава да полага за специализирания автомобил грижата на добър търговец.(7.5) Изпълнителят се задължава да уведоми писмено Възложителя, че специализирания автомобил e регистрирани в КАТ и може да бъде получен от Възложителя. Уведомлението се изпраща до Възложителя най-късно в деня, следващ регистрацията на специализирания автомобил в КАТ. (7.6) Изпълнителят се задължава да извършва текуща поддръжка и сервизно обслужване на специализирания автомобил в рамките на гаранционния срок, при условията и сроковете на този Договор, съответно при условията на гаранцията. (7.7) Изпълнителят се задължава да отстранява за своя сметка и в договорените срокове всички Несъответствия на доставения специализиран автомобил проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи. (7.8) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане. (7.11) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).(7.12) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ****Член 8.** (8.1) Възложителят се задължава да заплати общата цена по алинея (2.1) от този Договор, съгласно условията и по начина, посочен в него. (8.2) Възложителят се задължава да приеме доставката на специализирания автомобил, предмет на договора по реда на алинея (5.3) ако отговарят на договорените изисквания, в срок до 10 (десет) дни след писменото му уведомяване. (8.3) Възложителят се задължава да издаде пълномощно за регистрация на специализирания автомобил в КАТ и да го предаде на Изпълнителя в срок до 3 (три) дни, считано от датата на приемо-предавателния протокол по алинея (5.3) респ. протокола по алинея(5.5).(8.4) Възложителят се задължава да получи регистрираният специализиран автомобил в срок до 3 (три) дни след писменото му уведомяване за извършената им регистрация в КАТ от Изпълнителя.(8.5) Възложителят има право да иска от Изпълнителя да изпълни доставката на специализирания автомобил на посочения в алинея (4.4) от договора адрес, в срок и без отклонения от договорените изисквания. (8.6) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.(8.7) Възложителят има право на рекламация за доставеният по Договора специализиран автомобил, при условията посочени в настоящия Договор.(8.8) Възложителят има право да изисква от Изпълнителя замяната на несъответстващ с Техническите спецификации и/или дефектен специализиран автомобил само при условията на настоящия Договор и преди регистрацията му в КАТ, както и отстраняване на Несъответствия по реда и в сроковете, определени в настоящия Договор и в условията по гаранцията.(8.9) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати изцяло договорената цена.(8.10) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.(8.11) Възложителят е длъжен да следи и осигурява извършването на поддръжка и сервиз на специализирания автомобил в рамките на гаранционния срок, при условията и сроковете на този Договор, съответно при условията на гаранцията. (8.12) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.  **VI. ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ** **Член 9.** (9.1) Гаранционна отговорност(9.1.1) Изпълнителят гарантира пълната функционална годност на доставеният специализирания автомобил съгласно договореното предназначение, както и съгласно Техническото предложение, Техническата спецификация и стандарти.(9.1.2) В рамките на гаранционния срок Изпълнителят отстранява със свои сили и средства всички повреди, и/или Несъответствия на специализирания автомобил, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя. (9.1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на специализирания автомобил от свои квалифицирани представители в срок от 3 (три) дни, от получаване на рекламационното съобщение на Възложителя. След преглед на специализирания автомобил от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.(9.1.4) Изпълнителят се задължава да отстрани настъпила повреда и/или Несъответствието в срок от 10 (десет) дни или по-кратък, считано от датата на констатирането им. При невъзможност за отстраняване на настъпила повреда и/или Несъответствието в срок от 3 (три) дни, Изпълнителят осигурява на Възложителя оборотен автомобил от същия или подобен клас, до пълното отстраняване на повреда и/или Несъответствие, като гаранционният срок на автомобила, в процес на поправяне, се удължава със срока през който е траело отстраняването на повредата. (9.2) Гаранционно (сервизно) обслужване(9.2.1) Изпълнителят се задължава да осигури на Възложителя гаранционно (сервизно) обслужване на автомобилите в гаранционния срок посочен в алинея (4.3), който започва да тече от датата на приемане на специализирания автомобил с подписване на протокол за регистрация в КАТ. Изпълнителят се задължава да извършва с предимство сервизно обслужване на специализирания автомобил на Възложителя по време на целия гаранционен период, в срок не по-късно от 3 (три) работни дни от постъпване на заявка за обслужване от страна на Възложителя. Гаранционното обслужване се осъществява в сервиз на Изпълнителя, или в негови оторизирани сервизи, посочени от Изпълнителя. (9.3) По време на гаранционния срок Изпълнителят няма право да отказва приемането на специализирания автомобил в оторизираните си сервизи за сервизно обслужване и/или гаранционен ремонт.**VII. ГАРАНЦИЯ ЗА ИЗПЪЛНЕНИЕ.****Член 10. Видове гаранции, размер и форма на гаранциите**(10.1) Видове и размер на гаранциите(10.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора по алинея (2.1) или сумата от ……………….. (с думи); (10.1.3) Изпълнителят представя документи за внесена гаранция за изпълнение на Договора към датата на сключването му. (10.2) Форма на гаранциите(10.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка. **Член 11. Изисквания по отношение на гаранциите**(11.1) Когато гаранцията се представя във вид на **парична сума**, тя се внася по следната банкова сметка на Възложителя: **IBAN: BG 64 CECB 9790 3347 2437 00;** **BIC: CECBBGSF;** **Банка: "Централна Кооперативна Банка" АД.** Всички банкови разходи, свързани с преводите на сумата са за сметка на Изпълнителя;(11.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му със срок на валидност, срокът на действие на Договора, плюс 30 (тридесет) дни за гаранцията за изпълнение.(11.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.(11.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.(11.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя. **Член 12. Задържане и освобождаване на гаранциите**(12.1). Възложителят освобождава гаранцията за изпълнение на Договора на етапи и при условия, както следва:(12.1.1) частично освобождаване в размер на 2 % (два процента) от стойността на Договора в размер на ………… (словом) лева, в срок от 10 (десет) дни, след приемане на доставката на специализирания автомобил и след регистрацията на специализирания автомобил в КАТ и подписване на протокол за регистрация съгласно алинея (5.10), при условие че сумите по гаранцията не са задържани, или не са настъпили условия за задържането им;(12.1.2) окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на специализирания автомобил, посочен в алинея (4.3) от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.(12.2) Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея (12.1.1). (12.3) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея(12.1). (12.4) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.(12.5) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.(12.6.) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.(12.8) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.(12.9) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера ѝ, уговорен в алинея (10.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в алинея (10.1).1. **НЕУСТОЙКИ**

**Член 13.** (13.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,1 % от сумата по алинея (2.1.) за всеки просрочен ден, но не повече от 5 % от цената на съответната дейност по алинея (2.2).(13.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1 % от дължимата сума за всеки просрочен ден, но не повече от 5 % от размера на забавеното плащане.(13.3) При системно (три и повече пъти) неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 0,2 % (нула цяло и два процента) от цената на сервизното обслужване. (13.4) При пълно неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя връщане на сумата за сервизно обслужване, заедно с неустойка в размер на 0,2 % (нула цяло и два процента) от цената на сервизното обслужване. (13.5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.(13.6.) Неустойките се заплащат незабавно, при поискване от Възложителя, по следната банкова сметка: **BG77CECB9790 8447 2437 00;** **BIC:CECBBGSF;** **Банка: ЦКБ гр. Шабла; Вид плащане: 44 65 00**В случай че банковата сметка на Възложителя не е заверена със сумата на неустойката в срок от 5 (пет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.1. **ПОДИЗПЪЛНИТЕЛИ**[[1]](#footnote-1)

**Член 14.** (14.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.(14.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.(14.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.(14.4) Независимо от използването на подизпълнители, отговорността за изпълнение на настоящия Договор и на Изпълнителя.(14.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.**Член15.** (15.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 16.** (16.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.(16.2) Разплащанията по ал. (16.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.(16.3) Към искането по ал. (16.2) Изпълнителят предоставя становище, от което да е видно дали оспорва плащанията или част от тях като недължими.(16.4) Възложителят има право да откаже плащане по ал. (16.2), когато искането за плащане е оспорено, до момента на отстраняване на причината за отказа.1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 17.** (17.1) Настоящият Договор се прекратява в следните случаи:1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 /тридесет/дни.

(17.2) Възложителят може да прекрати Договора едностранно, без предизвестие с уведомление, изпратено до Изпълнителя: 1. когато Изпълнителят забави изпълнението на задължение по настоящия Договор с повече от 30[тридесет] дни;
2. при системно (*три и повече пъти*) неизпълнение на задълженията на Възложителя за гаранционно обслужване и/или извършване на гаранционни ремонти или при пълно неизпълнение на задълженията на Възложителя за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(17.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. [*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.]*(17.4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора. (17.5) Възложителят може да развали Договора по реда и при условията предвидени в него или в приложимото законодателство.**Член 18**Настоящият Договор може да бъде изменян или допълван от Страните при условията на чл. 116 от ЗОП.1. **НЕПРЕОДОЛИМА СИЛА**

**Член 19.**(19.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.(19.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.(19.3)Докато трае непреодолимата сила, изпълнението на задължението се спира.(19.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.1. **КОНФИДЕНЦИАЛНОСТ[[2]](#footnote-2)**

**Член 20.**(20.1) Страните се съгласяват да третират като конфиденциална следната информация, получена при и по повод изпълнението на Договора /в случай че конфиденциални условия са декларирани в офертата и за възложителя са налице основания за тяхното спазване/:.....................................................................................(20.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.1. **ДОПЪЛНИТЕЛНИ РАЗПОРЕДБИ**

**Член 21.** За всички неуредени в настоящия Договор въпроси се прилага действащото българско законодателство.**Член 22**. (22.1) Упълномощени представители на Страните, които могат да приемат и правят изявления по изпълнението на настоящия Договор са:**ЗА ВЪЗЛОЖИТЕЛЯ:**Добромир Райчев – Директор ОП БКСТРОТелефон: 05743 4166; 0882 520 062Email: bkstro@abv.bg**ЗА ИЗПЪЛНИТЕЛЯ:**……………………………..Телефон: ……………….Email: ………………...(22.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.(22.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.(22.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата Страна.(22.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.**Член 23**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.**Член 24**. (24.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни,като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори. (24.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.**Член 25**.Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.**Член 26.**Неразделна част от настоящия Договор са следните приложения:1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3 -* Ценово предложение на Изпълнителя.

Настоящия договор се сключи в два еднообразни екземпляра – по един за всяка от страните.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **ЗА ИЗПЪЛНИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

 |
|  |

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)
2. **Клаузата се поставя по преценка на страните** [↑](#footnote-ref-2)